La secretària tècnica de la Comissió relaciona les reclamacions que han tingut entrada des del darrer Ple que va tenir lloc el passat 21 de setembre de 2018 que són les que van del número d'expedient 343/2018 fins el 364/2018, ambdós inclosos, que es tramitaran de conformitat amb la valoració de les admissions que s'ha dut a terme.
Es comenten els incidents d'execució que s'han plantejat en relació amb les resolucions de la Comissió que van estimar les Reclamacions 175/2018, 179/2018 i 179/2018, totes interposades contra l'Ajuntament de Barcelona, que donen lloc a la incorporació per unanimitat de les Propostes de resolució que són objecte dels punts tercer, quart i cinquè del present ordre del dia.
Es donen per llegides les actes de les sessions dels dies 12 i 19 de juliol i 9 d'agost que restaven pendents d'aprovació, corresponents a les sessions vint-i-quatrena, vint-i-cinquena i vint-i-vuitena del Ple de l'any 2018.
Proposta de resolució de la sol·licitud d'accés a l'expedient de la Reclamació 455/2017
La senyora Elisabet Samarra, ponent de la Proposta de resolució de la sol·licitud d'accés a l'expedient de la Reclamació 455/2017, que havia estat interposada contra l'Ajuntament de Salou exposa el contingut de la Proposta que resol sobre l'accés a la informació que integra l'expedient administratiu de la reclamació tramitat per la GAIP.
La ponent exposa que per resoldre la sol·licitud d'accés a informació pública s'ha donat trasllat a la tercera persona afectada, la qual s'ha oposat a l'accés, donant lloc per tant a la suspensió del termini per a fer efectiu l'accés a la informació sol·licitada.
El senyor Josep Mir formula esmenes al text que seran introduïdes per la ponent a la resolució definitiva.
Proposta de resolució d'incident d'execució relativa a la Reclamació 175/2018
La senyora Elisabet Samarra, ponent de la Proposta de resolució d'incident d'execució plantejat respecte la Resolució 239/2018, de 5 de setembre, per la qual es va estimar parcialment la Reclamació 175/2018 exposa l'incident que s'ha plantejat per part del Grup Municipal d'Iniciativa per Catalunya-Verds-EUiA a l'Ajuntament de Barcelona i les coincidències i divergències que es presenta respecte les Propostes que són objecte dels punts quart i cinquè d'aquest Ple arran dels incidents plantejats pels Grups Municipals de Ciutadans i de Barcelona en Comú.
Proposta de resolució d'incident d'execució relativa a la Reclamació 178/2018
Proposta de resolució d'incident d'execució relativa a la Reclamació 179/2018
Proposta resolució de finalització de la Reclamació 206/2018 per acord de mediació
El senyor Josep Mir, ponent de la Proposta de resolució de finalització de la Reclamació 206/2018, que s'ha plantejat contra el Departament de Treball, Afers socials i Família de la Generalitat de Catalunya i que fa referència a contractes, convenis, concerts i subvencions subscrits per la Direcció General d'Atenció a la Infància i l'Adolescència (DGAIA), exposa els elements més destacats d'aquest procediment en què s'han celebrat dues sessions de mediació i s'ha establert un termini excepcional per a lliurar la informació reclamada fins a final d'any, tenint en compte la complexitat que comporta la recopilació de tota la documentació objecte de l'acord.
Proposta de resolució de desestimació de la Reclamació 243/2018
La senyora Elisabet Samarra, ponent de la Proposta de resolució de desestimació de la Reclamació 243/2018, que s'ha plantejat contra el Ajuntament de Molins de Rei i que fa referència a la quantitat per any percebuda per cada grup polític i copia o justificant de cada portaveu de grup polític conforme ha percebut la quantitat anual assignada des de l'any 1985 fins a finals de l'any 2017, exposa els elements que duen a la desestimació de la reclamació atès que ja es va lliurar a la persona reclamant la informació existent i no es disposa d'un justificant de conformitat a la recepció dels imports per part dels grups municipals.
Proposta de resolució d'estimació parcial de la Reclamació 262/2018
El senyor Josep Mir, ponent de la Proposta de resolució d'estimació parcial de la Reclamació 262/2018, que s'ha plantejat contra el Departament de Treball, Afers Socials i Famílies i que fa referència a informació sobre les persones beneficiàries de la Renda garantida de ciutadania, exposa la naturalesa dels ajuts i els límits a l'accés que concorren en la informació sol·licitada i que duen a formular una Proposta d'estimació parcial de la reclamació.
La senyora Elisabet Samarra manifesta les seves discrepàncies en la Proposta d'estimació parcial en atenció als drets de les persones de les persones afectades i l'interès que la part reclamant manifesta en l'accés a fi de poder ponderar de conformitat amb l'article 24.2 LTAIPBG.
Es debaten diferents aspectes que planteja aquest procediment i el risc de la divulgació de la informació es resol que la Proposta de resolució sigui objecte d'anàlisi novament pel Ple de la setmana vinent.
Proposta de resolució d'inadmissió parcial i finalització per pèrdua d'objecte de la Reclamació 274/2018
El senyor Josep Mir, ponent de la Proposta de resolució d'inadmissió parcial i finalització per pèrdua d'objecte de la Reclamació 274/2018, que fa referència a documentació sobre canvi d'horaris de treball, analitza conjuntament aquesta Proposta i les que són objecte dels punts desè, onzè, dotzè, tretzè i catorzè de l'ordre del dia, atès que es tracta de reclamacions interposades per la mateixa part reclamant i totes elles a l'Ajuntament de Sabadell.
El ponent exposa les particularitats que planteja cada procediment i la fonamentació dels diferents sentits de les resolucions que es proposen.
Totes les reclamacions han estat interposades per la Secció Sindical Municipal de Comissions Obreres i respectivament fan referència a informació sobre activitats de formació per al personal municipal, sobre hores extres i la borsa de treball, sobre l'oferta pública executada i sobre el nomenament d'una persona de la borsa de treball i finalitzen per pèrdua sobrevinguda de la informació reclamada, totalment o parcialment, atès que durant el procediment de reclamació s'ha lliurat informació i s'inadmet parcialment la Reclamació 274/2018 en relació amb una petició que no és d'informació pública i s'estima parcialment la 276/2018, en relació amb part de la informació que no ha havia estat lliurada.
La senyora Elisabet Samarra formula una esmena al text de la Proposta de resolució relativa a la Reclamació 276/2018 que serà introduïda pel ponent a la resolució definitiva.
Proposta de resolució de finalització de la Reclamació 275/2018 per pèrdua d'objecte
Proposta de resolució d'estimació parcial i finalització per pèrdua d'objecte de la Reclamació 276/2018
Proposta de resolució de finalització de la Reclamació 277/2018 per pèrdua d'objecte
Proposta de resolució de finalització de la Reclamació 278/2018 per pèrdua d'objecte
Proposta de resolució de finalització de la Reclamació 290/2018 per pèrdua d'objecte
El senyor Josep Mir, ponent de la Proposta de resolució de finalització de la Reclamació 290/2018 per pèrdua d'objecte, que s'ha plantejat contra la Direcció General de la Policia, del Departament d'Interior de la Generalitat de Catalunya i que fa referència a un expedient d'una oposició, exposa que l'administració reclamada ha resolt estimar parcialment de forma extemporània la sol·licitud d'accés a informació pública respecte la qual la persona reclamant no ha formulat cap al·legació ni cap discrepància.
Es proposen incorporar unes esmenes als antecedents de la Proposta que seran introduïdes pel ponent.
Proposta de resolució d'estimació de la Reclamació 294/2018
El senyor Josep Mir, ponent de la Proposta de resolució d'estimació de la Reclamació 294/2018, interposada contra l'Ajuntament de Gavà i que fa referència a l'accés a les autoritzacions de dispositius de vídeo vigilància de l'ajuntament, exposa la fonamentació que duu, talment en d'altres expedients anteriors formulats per la mateixa persona reclamant respecte d'altres ens locals, a l'estimació de la seva reclamació.
Proposta de resolució de finalització de la Reclamació 296/2018 per pèrdua d'objecte
El senyor Josep Mir, ponent de la Proposta de resolució de finalització de la Reclamació 296/2018 per pèrdua d'objecte, que s'ha plantejat contra l'Ajuntament de Barcelona, i que fa referència al cost d'una obra pública, exposa els elements de tramitació que duen a la finalització per pèrdua sobrevinguda de l'objecte de la reclamació.
Proposta de resolució de finalització de la Reclamació 297/2018 per pèrdua d'objecte
El senyor Josep Mir, ponent de la Proposta de resolució de finalització de la Reclamació 297/2018 per pèrdua d'objecte, que s'ha plantejat contra el Consell Comarcal del Segrià, i que fa referència a informació sobre l'assignació de funcions a la persona reclamant, exposa els elements de tramitació que duen a l'estimació parcial de la sol·licitud, en relació amb la identitat de les persones que signen el document de proposta de funcions, i a la finalització per pèrdua sobrevinguda de la informació que se li ha lliurat durant la tramitació del procediment davant la GAIP, en concret informació sobre la proposta de tasques i funcions que li corresponen.
Es proposen esmenes tècniques en el text de la Proposta i l'adaptació del sentit de la resolució en haver-hi una estimació parcial d'una part de l'objecte de la reclamació.
Proposta de resolució de finalització de les Reclamacions 298/2018 i 299/2018 (acumulades) per pèrdua d'objecte
La senyora Elisabet Samarra, ponent de la Proposta de resolució de finalització de les Reclamacions 298/2018 i 299/2018 per pèrdua d'objecte, que s'han plantejat contra l'Ajuntament de Vilallonga del Camp i que fan referència a expedients relatius a una autorització d'activitat i un projecte d'obres, exposa els elements més destacats de la tramitació d'aquests procediments de reclamació interposats per una persona electe local, que finalitzen per pèrdua sobrevinguda de l'objecte de la reclamació.
Proposta de resolució d'estimació parcial de la Reclamació 301/2018
El senyor Josep Mir, ponent de la Proposta de resolució d'estimació parcial de la Reclamació 301/32018, interposada contra la Direcció General de la Funció Pública de la Generalitat de Catalunya i que fa referència a informació sobre les negociacions sindicals per a l'accés a la funció pública, exposa la fonamentació que duu a l'estimació parcial de la Reclamació, atès que si hi ha informació que consta en les negociacions objecte de la sol·licitud, aquesta haurà de ser lliurada i en canvi, la resta de peticions no poden ser estimades perquè no són sol·licituds d'informació pública.
Es comenten unes esmenes tècniques a l'apartat dels Antecedents de la Proposta que seran introduïdes pel ponent en el text definitiu de la resolució.
Proposta de resolució de finalització de la Reclamació 303/2018 per pèrdua d'objecte
El senyor Josep Mir, ponent de la Proposta de resolució de finalització de la Reclamació 303/32018 per pèrdua d'objecte, que s'ha plantejat contra l'Ajuntament d'Alpicat, i que fa referència a informació sobre els impostos municipals pagats per una empresa determinada, exposa que s'ha lliurat la informació a la persona reclamant, posant-se de manifest que s'ha esvaït l'objecte de la controvèrsia davant la Comissió.
Proposta de resolució d'inadmissió de la Reclamació 339/2018
El senyor Josep Mir, ponent de la Proposta de resolució d'inadmissió de la Reclamació 339/32018, que s'ha plantejat contra l'Ajuntament de Seva, i que fa referència a una petició que l'Ajuntament que exigeix la neteja d'una parcel·la colindant a l'habitatge de la persona reclamant, exposa que ha de ser inadmesa, atès que la petició no és informació pública i per tant, no pot ser objecte de revisió per aquesta Comissió.
Proposta de resolució d'inadmissió de la Reclamació 346/2018
El senyor Josep Mir, ponent de la Proposta de resolució d'inadmissió de la Reclamació 346/32018, formulada contra l'Ajuntament de Tarragona i que fa referència a un expedient sobre una factura d'advocat, exposa que inicialment aquesta reclamació es presenta com a prematura atès que ha estat derivada i no hauria transcorregut el termini d'un mes per resoldre.
Tanmateix, i fruit del debat en el Ple, s'analitza que es tracta d'una derivació a una entitat, l'Agrupació Municipal d'Empreses de Tarragona que és la disposa de la informació sobre l'empresa Aparcaments Municipals de Tarragona, que pertany a la mateixa administració perquè és una empresa municipal i per tant, el termini no s'amplia en 15 dies tal i com preveu l'apartat segon de l'article 30 LTAIPBG sinó que és aplicable el primer apartat del mateix article i la reclamació davant la GAIP està presentada en termini.
Es dona compte del nou escrit de consideracions que s'ha fet arribar al Gabinet Jurídic per a fer constar el posicionament de la Comissió respecte l'escrit de la demanda que ha plantejat la representació de l'Ajuntament de Torredembarra en el recurs contenciós administratiu 128/2018 i de la tramesa al Tribunal Superior de Justícia de l'expedient corresponent al recurs contenciós interposat per la persona reclamant respecte la Reclamació 137/2018 presentada contra el Consell Comarcal del Segrià (RCA 186/2018).
En darrer terme, s'informa del nou recurs contenciós que ha interposat l'Ajuntament del Prat del Llobregat en relació amb la Resolució 186/2018, de 19 de juliol de la Comissió que resolia la Reclamació 111/2018 (RCA 244/2018).